

VLADA REPUBLIKE HRVATSKE

Zagreb, 7. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o zaduženjima središnjih tijela državne uprave i drugih tijela za sudjelovanje u radu radnih skupina i odbora Vijeća Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_ 2019. godine donijela

**ZAKLJUČAK**

1. Zadužuju se središnja tijela državne uprave za sudjelovanje u radu radnih skupina i odbora Vijeća Europske unije prema popisu radnih skupina i odbora Vijeća Europske unije u Dodatku ovoga Zaključka, koji je Vladi Republike Hrvatske dostavilo Ministarstvo vanjskih i europskih poslova, aktom klase:018-03/18-01/171, urbroja: 521-I-03-05-19-39, od 30. siječnja 2019. godine, a koji Dodatak je sastavni dio ovoga Zaključka.
2. Zadužuju se središnja tijela državne uprave, prema podjeli iz Dodatka iz točke 1. ovoga Zaključka, za aktivno praćenje i sudjelovanje u radu radnih skupina i odbora Vijeća Europske unije na svim razinama, za pripremu stajališta i drugih dokumenata potrebnih za sudjelovanje u njihovu radu te, kada je to potrebno, za uključivanje i koordinaciju svih drugih središnjih tijela državne uprave u izradi stajališta kao i u radu radne skupine, ovisno o predmetu rasprave.
3. Neovisno o podjeli iz Dodatka iz točke 1. ovoga Zaključka, u praćenje i sudjelovanje u radu radnih skupina i odbora Vijeća Europske unije kao i u pripremu stajališta i drugih potrebnih dokumenata obvezna su se, pravovremeno i na odgovarajući način, uključiti i sva druga središnja tijela državne uprave uvijek kada to nalaže predmet rasprave.
4. Preporučuje se uredima, agencijama i drugim stručnim tijelima da prate i sudjeluju u radu i pripremi dokumenata potrebnih za sudjelovanje u radu radnih skupina i odbora Vijeća Europske unije u okviru svojih nadležnosti i u koordinaciji sa središnjim tijelima državne uprave iz Dodatka iz točke 1. ovoga Zaključka.
5. Zadužuje se Ministarstvo vanjskih i europskih poslova da redovito prati izmjene i dopune popisa radnih skupina i odbora Vijeća Europske unije te da u skladu s odlukama Vijeća Europske unije predlaže odgovarajuće izmjene Dodatka iz točke 1. ovoga Zaključka.
6. Zadužuje se Ministarstvo vanjskih i europskih poslova da središnjim tijelima državne uprave iz točke 1. i drugim tijelima iz točke 4. ovoga Zaključka dostavi ovaj Zaključak.
7. Ovim Zaključkom stavlja se izvan snage Zaključak Vlade Republike Hrvatske KLASE: 910-04/12-02/16, URBROJA: 5030109-12-1 od 31. svibnja 2012. godine i Zaključak Vlade Republike Hrvatske KLASE: 022-03/13-07/272, URBROJA: 50301-21/21-13-3 od 24. listopada 2013. godine.

KLASA:

URBROJ:

Zagreb, \_­­\_\_\_ 2019. godine.

PREDSJEDNIK

mr. sc. Andrej Plenković

**OBRAZLOŽENJE**

Prijedlogom zaključka o zaduženjima središnjih tijela državne uprave i drugih tijela za sudjelovanje u radu radnih skupina i odbora Vijeća Europske unije donosi se novi, ažurirani popis radnih skupina i odbora Vijeća Europske unije te se slijedom toga u Dodatku ovoga Zaključka određuje temeljna podjela nadležnosti središnjih tijela državne uprave i drugih tijela Republike Hrvatske za sudjelovanje u radu pojedinih skupina i odbora Vijeća Europske unije.

Pored navedenog, zadužuju se sva središnja tijela državne uprave i druga tijela koja su navedena kao nositelji prema podjeli iz Dodatka ovoga Zaključka, da u rad pojedinih radnih skupina i odbora Vijeća Europske unije te u izradu stajališta i ostalih pripremnih dokumenata uključe i druga tijela državne uprave uvijek kada takvo postupanje nalaže predmet rasprave, a kako bi interesi Republike Hrvatske u svim aspektima bili na vrijeme i sveobuhvatno procijenjeni i promovirani. Središnja tijela državne uprave i druga tijela jednako se tako zadužuju da, kada to zahtjeva predmet rasprave, surađuju s pojedinim nositeljima navedenima u Dodatku ovoga Zaključka na izradi stajališta i u radu radne skupine, a s ciljem sveobuhvatnog i pravovremenog izražavanja stavova Republike Hrvatske.

Ove obveze propisane su kako bi predvidjele sve one situacije kada se u radu pojedinog odbora i radne skupine Vijeća kao predmet raspravljaju teme koje izlaze iz isključive nadležnosti pojedinog tijela državne uprave koje je određeno nositeljem radne skupine odnosno odbora Vijeća Europske unije te traže obvezu suradnje i konzultacije sa svim onim tijelima čije se nadležnosti dotiče konkretni predmet rasprave. Treba, naime, napomenuti kako raspodjela nadležnosti prema odborima i Vijećima EU ne odgovara nužno i nije istovjetna podjeli nadležnosti tijela državne uprave, pa se tako jednoznačnim određivanjem nadležnosti ne mogu propisati i obuhvatiti sve situacije koje se u radu Vijeća mnogu javiti niti taksativno navesti sva tijela koja će u radu skupine ili odbora Vijeća biti dužna sudjelovati. Nužno je bilo stoga ostaviti određenu fleksibilnost na način da se propiše obveza suradnje svih tijela državne uprave kojih se može ticati predmet rasprave, a što se nastojalo postići predloženim rješenjem u točkama 2. i 3. Prijedloga zaključka.

Tijelima iz Dodatka ovoga Zaključka koja nisu tijela državne uprave, preporučuje se da prate i sudjeluju u radu i pripremi dokumenata potrebnih za sudjelovanje u radu radnih skupina i odbora Vijeća Europske unije u okviru svojih nadležnosti i u koordinaciji s navedenim središnjim tijelima državne uprave iz Dodatka 1. ovoga Zaključka.

Ministarstvo vanjskih i europskih poslova će i dalje pratiti izmjene i dopune popisa radnih skupina i odbora Vijeća Europske unije, u skladu s odlukama Vijeća Europske unije, te slijedom istih, prema potrebi, predlagati daljnje izmjene Dodatka ovoga Zaključka.

Ovim Zaključkom stavlja se izvan snage Zaključak Vlade Republike Hrvatske (KLASA: 910-04/12-02/16, URBROJ: 5030109-12-1 od 31. svibnja 2012. godine) i Zaključak Vlade Republike Hrvatske (KLASA: 022-03/13-07/272, URBROJ: 50301-21/21-13-3 od 24. listopada 2013. godine).

Provedba ovoga Zaključka neće iziskivati dodatne troškove u Državnom proračunu.

**DODATAK**

1. **Odbori osnovani ugovorima, međuvladinom odlukom, aktom Vijeća i skupine blisko povezane s Coreperom**

|  |  |
| --- | --- |
| **A.1.** | **Odbor stalnih predstavnika (Coreper)** Nositelj: Ministarstvo vanjskih i europskih poslova |
| **A.2.** | **Gospodarski i financijski odbor** Nositelj: Ministarstvo financija |
| **A.3.** | **Odbor za zapošljavanje** Nositelj: Ministarstvo rada i mirovinskoga sustava |
| **A.4.** | **Odbor za trgovinsku politiku (OTP)** Nositelj: Ministarstvo vanjskih i europskih poslova |
| **A.5.** | **Politički i sigurnosni odbor (PSO)** Nositelj: Ministarstvo vanjskih i europskih poslova |
| **A.6.** | **Stalni odbor za operativnu suradnju u području unutarnje sigurnosti (COSI)** Nositelj: Ministarstvo unutarnjih poslova |
| **A.7.** | **Odbor za socijalnu zaštitu** Nositelj: Ministarstvo za demografiju, obitelj, mlade i socijalnu politiku |
| **A.8.** | **Posebni odbor za poljoprivredu (POP)** Nositelj: Ministarstvo poljoprivrede |
| **A.9.** | **Vojni odbor Europske unije (EUMC)** Nositelj: Ministarstvo obrane |
| **A.10.** | **Odbor za civilne aspekte upravljanja kriznim situacijama (CivCoM)** Nositelj: Ministarstvo vanjskih i europskih poslova |
| **A.11.** | **Odbor za ekonomsku politiku** Nositelji: Ured predsjednika Vlade Republike Hrvatske i Ministarstvo financija |
| **A.12.** | **Odbor za financijske usluge** Nositelj: Ministarstvo financija |
| **A.13.** | **Odbor za sigurnost** Nositelj: Ured Vijeća za nacionalnu sigurnost |
| **A.14.** | **Skupina Antici Skupina Antici (članak 50.)** Nositelj: Ministarstvo vanjskih i europskih poslova |
| **A.15.** | **Skupina Mertens** Nositelj: Ministarstvo vanjskih i europskih poslova |
| **A.16.** | **Skupina prijatelja predsjedništva** - **Regulatorni postupak s kontrolom (RPK)** **– prilagodba** Nositelj: Ministarstvo vanjskih i europskih poslova  - **dogovori za integrirani odgovor na političku krizu i provedbu klauzule o solidarnosti (IPCR/SCI)**  Nositelji: Ministarstvo vanjskih i europskih poslova i Ministarstvo unutarnjih poslova  - **integrirana pomorska politika (IPP)** Nositelj: Ministarstvo mora, prometa i infrastrukture  **- Strategija pomorske sigurnosti EU-a (EUMSS)** Nositelji: Ministarstvo mora, prometa i infrastrukture i Ministarstvo obrane  - **makroregionalne strategije** Nositelj: Ministarstvo regionalnoga razvoja i fondova EU  - **sastanak na vrhu u Valletti o migracijama** Nositelj: Ministarstvo vanjskih i europskih poslova  - **Plan vanjskih ulaganja / Europski fond za održivi razvoj (EIP/EFSD)** Nositelj: Ministarstvo vanjskih i europskih poslova  - **provedba mjere 1. Zajedničkog okvira za suzbijanje hibridnih prijetnji** Nositelji: Ministarstvo vanjskih i europskih poslova i Ministarstvo obrane  **- Europski fond za obranu (EDF)** Nositelji: Ministarstvo obrane i Ministarstvo gospodarstva, poduzetništva i obrta  - **Instrument za povezivanje Europe (CEF)** Nositelji: Ministarstvo mora, prometa i infrastrukture i Ministarstvo zaštite okoliša i energetike |
| **A.18.** | **Savjetnici** Nositelj: Ministarstvo vanjskih i europskih poslova |
| **A.19.** | ***Ad hoc* radna skupina za članak 50. UEU-a** Nositelj: Ministarstvo vanjskih i europskih poslova |

1. **U Vijeću Europske unije za opće poslove**

|  |  |
| --- | --- |
| **B.1.** | **Radna skupina za opće poslove[[1]](#footnote-1)** Nositelj: Ministarstvo vanjskih i europskih poslova |
| **B.3.** | **Radna skupina na visokoj razini za azil i migracije** Nositelj: Ministarstvo vanjskih i europskih poslova |
| **B.4.** | **Horizontalna radna skupina za droge (HDG)** Nositelj: Ministarstvo zdravstva |
| **B.5.** | **Radna skupina za strukturne mjere** Nositelj: Ministarstvo regionalnoga razvoja i fondova EU |
| **B.6.** | **Radna skupina za najudaljenije regije** Nositelj: Ministarstvo regionalnoga razvoja i fondova EU |
| **B.7.** | **Radna skupina za pitanja atomske energije** Nositelji: Ministarstvo zaštite okoliša i energetike i Ministarstvo unutarnjih poslova |
| **B.8.** | **Radna skupina za statistiku** Nositelj: Državni zavod za statistiku |
| **B.9.** | **Radna skupina za informiranje** Nositelj: Ministarstvo vanjskih i europskih poslova |
| **B.11.** | **Koordinacijski odbor za komunikacijsko-informacijske sustave (CCCIS) – CCCIS (TECH)** Nositelj: Ministarstvo vanjskih i europskih poslova |
| **B.12.** | **Radna skupina za kodifikaciju zakonodavstva** Nositelj: Ministarstvo vanjskih i europskih poslova |
| **B.13.** | **Radna skupina pravnika lingvista** Nositelj: Ministarstvo vanjskih i europskih poslova |
| **B.14.** | **Radna skupina za Sud** Nositelj: Ministarstvo vanjskih i europskih poslova |
| **B.15.** | **Radna skupina za Pravilnik o osoblju** Nositelj: Ministarstvo uprave |
| **B.17.** | ***Ad hoc* radna skupina za praćenje provedbe zaključaka Vijeća o Cipru od 26. travnja 2004.** Nositelj: Ministarstvo vanjskih i europskih poslova |
| **B.18.** | ***Ad hoc* radna skupina za Mehanizam suradnje i provjere za Bugarsku i Rumunjsku** Nositelj: Ministarstvo vanjskih i europskih poslova |
| **B.19.** | **Radna skupina za proširenje i zemlje koje pregovaraju o pristupanju EU-u** Nositelj: Ministarstvo vanjskih i europskih poslova |
| **B.21.** | **Radna skupina za e-pravo** Nositelji: Ministarstvo pravosuđa i Ured za zakonodavstvo |
| **B.23.** | **Horizontalna radna skupina za kibernetička pitanja (Cyber)[[2]](#footnote-2)** Nositelj: Središnji državni ured za razvoj digitalnog društva |
| **B.24.** | **Radna skupina za program održivog razvoja do 2030.** Nositelj: Ministarstvo vanjskih i europskih poslova |
| **B.25.** | ***Ad hoc* radna skupina za višegodišnji financijski okvir (VFO) 2021.-2027.** Nositelji: Ministarstvo financija i Ministarstvo vanjskih i europskih poslova |

1. **U Vijeću Europske unije za vanjske poslove**

|  |  |
| --- | --- |
| **C.1.** | **Radna skupina savjetnika za vanjske odnose (RELEX) - sankcije** Nositelj: Ministarstvo vanjskih i europskih poslova |
| **C.2.** | **Radna skupina za međunarodno javno pravo  - Međunarodni kazneni sud** Nositelji: Ministarstvo vanjskih i europskih poslova i Ministarstvo pravosuđa |
| **C.3.** | **Radna skupina za pravo mora** Nositelji: Ministarstvo vanjskih i europskih poslova i Ministarstvo mora, prometa i infrastrukture |
| **C.4.** | **Radna skupina za Ujedinjene narode (CONUN)** Nositelj: Ministarstvo vanjskih i europskih poslova |
| **C.5.** | **Radna skupina za Organizaciju za europsku sigurnost i suradnju (OESS) i Vijeće Europe (COSCE)** Nositelj: Ministarstvo vanjskih i europskih poslova |
| **C.6.** | **Radna skupina za ljudska prava (COHOM)** Nositelj: Ministarstvo vanjskih i europskih poslova |
| **C.7.** | **Radna skupina za transatlantske odnose (COTRA)** Nositelj: Ministarstvo vanjskih i europskih poslova |
| **C.9.** | **Radna skupina za istočnu Europu i srednju Aziju (COEST)** Nositelj: Ministarstvo vanjskih i europskih poslova |
| **C.10.** | **Radna skupina za Europsko udruženje slobodne trgovine (EFTA)** Nositelj: Ministarstvo vanjskih i europskih poslova |
| **C.11.** | **Radna skupina za područje zapadnog Balkana (COWEB)** Nositelj: Ministarstvo vanjskih i europskih poslova |
| **C.12.** | ***Ad hoc* radna skupina za bliskoistočni mirovni proces (COMEPP)** Nositelj: Ministarstvo vanjskih i europskih poslova |
| **C.13.** | **Radna skupina za Bliski istok/Zaljev (MOG)** Nositelj: Ministarstvo vanjskih i europskih poslova |
| **C.14.** | **Radna skupina za Mašrek/Magreb (MAMA)** Nositelj: Ministarstvo vanjskih i europskih poslova |
| **C.15.** | **Radna skupina za Afriku (COAFR)** Nositelj: Ministarstvo vanjskih i europskih poslova |
| **C.16.** | **Radna skupina za Afriku, Karibe i Pacifik (AKP)** Nositelj: Ministarstvo vanjskih i europskih poslova |
| **C.17.** | **Radna skupina za Aziju i Oceaniju (COASI)** Nositelj: Ministarstvo vanjskih i europskih poslova |
| **C.18.** | **Radna skupina za Latinsku Ameriku i karipske zemlje (COLAC)** Nositelj: Ministarstvo vanjskih i europskih poslova |
| **C.19.** | **Radna skupina za terorizam (međunarodni aspekti) (COTER)** Nositelj: Ministarstvo vanjskih i europskih poslova |
| **C.20.** | **Radna skupina za suzbijanje širenja oružja (CONOP)** Nositelj: Ministarstvo vanjskih i europskih poslova |
| **C.21.** | **Radna skupina za izvoz konvencionalnog oružja (COARM)** Nositelj: Ministarstvo vanjskih i europskih poslova |
| **C.22.** | **Radna skupina za globalno razoružanje i nadzor oružja (CODUN) - svemir** Nositelj: Ministarstvo vanjskih i europskih poslova |
| **C.23.** | **Radna skupina za robu s dvojnom namjenom** Nositelj: Ministarstvo vanjskih i europskih poslova |
| **C.25.** | **Skupina za političko-vojna pitanja (PMG)** Nositelji: Ministarstvo vanjskih i europskih poslova i Ministarstvo obrane |
| **C.26.** | **Radna skupina Vojnog odbora (EUMCWG) - skupina za glavne ciljeve (HTF)** Nositelj: Ministarstvo obrane |
| **C.27.** | **Radna skupina za trgovinska pitanja** Nositelj: Ministarstvo vanjskih i europskih poslova |
| **C.28.** | **Radna skupina za opći sustav povlastica (GSP)** Nositelj: Ministarstvo vanjskih i europskih poslova |
| **C.30.** | **Radna skupina za razvojnu suradnju (CODEV)** Nositelj: Ministarstvo vanjskih i europskih poslova |
| **C.31.** | **Radna skupina za pripremu međunarodnih konferencija o razvoju** Nositelj: Ministarstvo vanjskih i europskih poslova |
| **C.32.** | **Radna skupina za humanitarnu pomoć i pomoć u hrani (COHAFA)** Nositelj: Ministarstvo vanjskih i europskih poslova |
| **C.33.** | **Radna skupina za sirovine (PROBA)** Nositelj: Ministarstvo vanjskih i europskih poslova |
| **C.34.** | **Radna skupina za konzularne poslove (COCON)** Nositelj: Ministarstvo vanjskih i europskih poslova |
| **C.36.** | **Skupina Nicolaidis** Nositelj: Ministarstvo vanjskih i europskih poslova |
| **C.38.** | **Radna skupina za mjere ograničavanja radi suzbijanja terorizma (COMET)** Nositelj: Ministarstvo vanjskih i europskih poslova |
| **C.39.** | ***Ad hoc* radna skupina za Instrument za susjedstvo, razvoj i međunarodnu suradnju (MFF NDICI)** Nositelj: Ministarstvo vanjskih i europskih poslova |

1. **U Vijeću Europske unije za ekonomske i financijske poslove**

|  |  |
| --- | --- |
| **D.1.** | **Radna skupina za vlastita sredstva** Nositelj: Ministarstvo financija |
| **D.2.** | **Radna skupina financijskih savjetnik**a  Nositelj: Ministarstvo financija |
| **D.3.** | **Radna skupina za financijske usluge** Nositelj: Ministarstvo financija |
| **D.4.** | **Radna skupina za porezna pitanja - neizravno oporezivanje – izravno oporezivanje** Nositelj: Ministarstvo financija |
| **D.5.** | **Skupina za Kodeks o postupanju (oporezivanje poslovanja)** Nositelj: Ministarstvo financija |
| **D.6.** | **Radna skupina na visokoj razini** Nositelj: Ministarstvo financija |
| **D.7.** | **Odbor za proračun** Nositelj: Ministarstvo financija |
| **D.8.** | **Radna skupina za suzbijanje prijevara** Nositelj: Ministarstvo financija |
| **D.9.** | **Radna skupina za osiguranje** Nositelj: Ministarstvo financija |
| **D.11.** | **Skupina za izvozne kredite** Nositelj: Ministarstvo financija |
| **D.14.** | ***Ad hoc* radna skupina za jačanje bankovne unije** Nositelj: Ministarstvo financija |

1. **U Vijeću Europske unije za pravosuđe i unutarnje poslove**

|  |  |
| --- | --- |
| **E.1.** | **Strateški odbor za imigraciju, granice i azil (SCIFA)** Nositelj: Ministarstvo unutarnjih poslova |
| **E.2.** | **Radna skupina za integraciju, migracije i protjerivanje** Nositelj: Ministarstvo unutarnjih poslova |
| **E.3.** | **Radna skupina za vize** Nositelj: Ministarstvo vanjskih i europskih poslova |
| **E.4.** | **Radna skupina za azil** Nositelj: Ministarstvo unutarnjih poslova |
| **E.6.** | **Radna skupina za granice** Nositelj: Ministarstvo unutarnjih poslova |
| **E.7.** | **Radna skupina za građansko pravo** Nositelj: Ministarstvo pravosuđa |
| **E.12.** | **Radna skupina za terorizam** Nositelj: Ministarstvo unutarnjih poslova |
| **E.13.** | **Radna skupina za carinsku suradnju** Nositelj: Ministarstvo financija |
| **E.14.** | **Radna skupina za suradnju u kaznenim stvarima** Nositelj: Ministarstvo pravosuđa |
| **E.15.** | **Radna skupina za kazneno materijalno pravo** Nositelj: Ministarstvo pravosuđa |
| **E.21.** | **Radna skupina za civilnu zaštitu (PROCIV)** Nositelj: Ministarstvo unutarnjih poslova |
| **E.22.** | **Radna skupina za temeljna prava, prava građana i slobodno kretanje osoba (FREMP)** Nositelji: Ministarstvo pravosuđa i Ured za ljudska prava i prava nacionalnih manjina |
| **E.23.** | **Radna skupina za razmjenu informacija i zaštitu podataka** Nositelji: Ministarstvo unutarnjih poslova i Ministarstvo pravosuđa |
| **E.24.** | **Radna skupina savjetnika za vanjske odnose za pravosuđe i unutarnje poslove (JAI-RELEX)** Nositelji: Ministarstvo unutarnjih poslova i Ministarstvo pravosuđa |
| **E.25.** | **Koordinacijski odbor u području policijske i pravosudne suradnje u kaznenim pitanjima (CATS)** Nositelji: Ministarstvo unutarnjih poslova i Ministarstvo pravosuđa |
| **E.26.** | **Radna skupina za izvršavanje zakonodavstva** Nositelj: Ministarstvo unutarnjih poslova |
| **E.27.** | **Radna skupina za schengenska pitanja** Nositelj: Ministarstvo unutarnjih poslova |
| **E.29.** | ***Ad hoc* radna skupina za financijske instrumente PUP-a** Nositelji: Ministarstvo unutarnjih poslova i Ministarstvo pravosuđa |

1. **U Vijeću Europske unije za poljoprivredu i ribarstvo**

|  |  |
| --- | --- |
| **F.1.** | **Skupina na visokoj razini za poljoprivredu** Nositelj: Ministarstvo poljoprivrede |
| **F.2.** | **Radna skupina za poljoprivredne strukture i ruralni razvoj** Nositelj: Ministarstvo poljoprivrede |
| **F.3.** | **Radna skupina za horizontalna poljoprivredna pitanja** Nositelj: Ministarstvo poljoprivrede |
| **F.4.** | **Radna skupina za promicanje poljoprivrednih proizvoda** Nositelj: Ministarstvo poljoprivrede |
| **F.5.** | **Radna skupina za genetske resurse u poljoprivredi** Nositelj: Ministarstvo poljoprivrede |
| **F.6.** | **Radna skupina za kvalitetu hrane** Nositelj: Ministarstvo poljoprivrede |
| **F.8.** | **Radna skupina za poljoprivredne proizvode** Nositelj: Ministarstvo poljoprivrede |
| **F.12.** | **Radna skupina za vina i alkohol** Nositelj: Ministarstvo poljoprivrede |
| **F.15.** | **Radna skupina za financijsko-poljoprivredna pitanja (AGRIFIN)** Nositelj: Ministarstvo poljoprivrede |
| **F.16.** | **Radna skupina za šumarstvo** Nositelj: Ministarstvo poljoprivrede |
| **F.17.** | **Radna skupina za poljoprivredna pitanja** Nositelji: Ministarstvo poljoprivrede i Ministarstvo zdravstva |
| **F.18.** | **Radna skupina direktora uprava za biljno zdravstvo** Nositelj: Ministarstvo poljoprivrede |
| **F.19.** | **Radna skupina za biljno zdravstvo** Nositelj: Ministarstvo poljoprivrede |
| **F.20.** | **Radna skupina direktora veterinarskih uprava** Nositelj: Ministarstvo poljoprivrede |
| **F.21.** | **Radna skupina veterinarskih stručnjaka** Nositelj: Ministarstvo poljoprivrede |
| **F.22.** | **Koordinacijska radna skupina** Nositelj: Ministarstvo poljoprivrede |
| **F.23.** | **Radna skupina za Codex Alimentarius**Nositelj: Ministarstvo poljoprivrede |
| **F.24.** | **Radna skupina za vanjsku ribarstvenu politiku** Nositelj: Ministarstvo poljoprivrede |
| **F.25.** | **Radna skupina za unutarnju ribarstvenu politiku** Nositelj: Ministarstvo poljoprivrede |
| **F.26.** | **Radna skupina glavnih direktora uprava za ribarstvo** Nositelj: Ministarstvo poljoprivrede |
| **F.27.** | ***Ad hoc* radna skupina za opće propise o hrani** Nositelj: Ministarstvo poljoprivrede |

1. **U Vijeću Europske unije za konkurentnost (unutarnje tržište, industrija, istraživanje i svemir)**

|  |  |
| --- | --- |
| **G.1.** | **Radna skupina za konkurentnost i rast** Nositelj: Ministarstvo gospodarstva, poduzetništva i obrta |
| **G.2.** | **Radna skupina za javnu nabavu** Nositelji: Ministarstvo gospodarstva, poduzetništva i obrta i Ministarstvo financija |
| **G.3.** | **Radna skupina za intelektualno vlasništvo** Nositelj: Državni zavod za intelektualno vlasništvo |
| **G.4.** | **Radna skupina za pravo trgovačkih društava** Nositelji: Ministarstvo pravosuđa i Ministarstvo financija |
| **G.6.** | **Radna skupina za poslovni nastan i usluge** Nositelj: Ministarstvo gospodarstva, poduzetništva i obrta |
| **G.7.** | **Radna skupina za tehničko usklađivanje[[3]](#footnote-3)** Nositelj: Ministarstvo gospodarstva, poduzetništva i obrta |
| **G.8.** | **Radna skupina za carinsku uniju** Nositelj: Ministarstvo financija |
| **G.12.** | **Radna skupina za tržišno natjecanje** Nositelji: Ministarstvo financija i Agencija za zaštitu tržišnog natjecanja |
| **G.13.** | **Radna skupina za istraživanje** Nositelj: Ministarstvo znanosti i obrazovanja |
| **G.14.** | **Zajednička radna skupina za istraživanje/nuklearna pitanja** Nositelj: Ministarstvo znanosti i obrazovanja |
| **G.21.** | **Odbor za europski istraživački prostor i inovacije (ERAC)** Nositelj: Ministarstvo znanosti i obrazovanja |
| **G.22.** | **Radna skupina za svemir** Nositelj: Ministarstvo znanosti i obrazovanja |
| **G.23.** | **Radna skupina za zaštitu i informiranje potrošača** Nositelj: Ministarstvo gospodarstva, poduzetništva i obrta |
| **G.24.** | **Radna skupina na visokoj razini za konkurentnost i rast** Nositelj: Ministarstvo gospodarstva, poduzetništva i obrta |
| **G.25.** | **Radna skupina na visokoj razini glavnih direktora za carine** Nositelj: Ministarstvo financija |

1. **U Vijeću Europske unije za promet, telekomunikacije i energetiku**

|  |  |
| --- | --- |
| **H.1.** | **Radna skupina za kopneni promet** Nositelj: Ministarstvo mora, prometa i infrastrukture |
| **H.2.** | **Radna skupina za pomorski promet** Nositelj: Ministarstvo mora, prometa i infrastrukture |
| **H.3.** | **Radna skupina za zračni promet** Nositelj: Ministarstvo mora, prometa i infrastrukture |
| **H.4.** | **Radna skupina za promet - intermodalna pitanja i mreže** Nositelj: Ministarstvo mora, prometa i infrastrukture |
| **H.5.** | **Radna skupina za telekomunikacije i informacijsko društvo[[4]](#footnote-4)** Nositelj: Ministarstvo mora, prometa i infrastrukture |
| **H.6.** | **Radna skupina za poštanske usluge** Nositelj: Ministarstvo mora, prometa i infrastrukture |
| **H.7.** | **Radna skupina za energetiku[[5]](#footnote-5)**  Nositelj: Ministarstvo zaštite okoliša i energetike |

1. **U Vijeću Europske unije za zapošljavanje, socijalnu politiku, zdravstvo i pitanja potrošača**

|  |  |
| --- | --- |
| **I.1.** | **Radna skupina za socijalna pitanja** Nositelji: Ministarstvo rada i mirovinskoga sustava i Ministarstvo za demografiju, obitelj, mlade i socijalnu politiku |
| **I.2.** | **Radna skupina za javno zdravstvo** Nositelj: Ministarstvo zdravstva |
| **I.3.** | **Radna skupina na visokoj razini za javno zdravstvo** Nositelj: Ministarstvo zdravstva |
| **I.4.** | **Radna skupina za lijekove i medicinske proizvode** Nositelj: Ministarstvo zdravstva |
| **I.5.** | **Radna skupina za prehrambene proizvode** Nositelji: Ministarstvo zdravstva i Ministarstvo poljoprivrede |

1. **U Vijeću Europske unije za okoliš**

|  |  |
| --- | --- |
| **J.1.** | **Radna skupina za okoliš** Nositelj: Ministarstvo zaštite okoliša i energetike |
| **J.2.** | **Radna skupina za međunarodna pitanja okoliša** Nositelj: Ministarstvo zaštite okoliša i energetike |

1. **U Vijeću Europske unije za obrazovanje, mlade, kulturu i sport**

|  |  |
| --- | --- |
| **K.1.** | **Odbor za obrazovanje** Nositelj: Ministarstvo znanosti i obrazovanja |
| **K.2.** | **Radna skupina za mlade** Nositelj: Ministarstvo za demografiju, obitelj, mlade i socijalnu politiku |
| **K.3.** | **Odbor za poslove u kulturi** Nositelj: Ministarstvo kulture |
| **K.4.** | **Radna skupina za audiovizualnu politiku** Nositelj: Ministarstvo kulture |
| **K.5.** | **Radna skupina za sport** Nositelj: Središnji državni ured za šport |

1. Nadležnost i suradnja u radu posebne formacije radne skupine GAG (GAG+1) određivat će se ovisno o njezinoj nadležnosti i sadržaju. Tijela državne uprave uključuju se sukladno svojim nadležnostima. [↑](#footnote-ref-1)
2. U okviru rada Horizontalne radne skupine, za područje jedinstvenog digitalnog tržišta nositelj je Središnji državni ured za razvoj digitalnog društva uz suradnju Ministarstva gospodarstva, poduzetništva i obrta; za sigurnosnu uniju nositelj je Ministarstvo unutarnjih poslova, a za digitalnu ekonomiju i društvo nositelj je Ministarstvo gospodarstva, poduzetništva i obrta uz suradnju Središnjeg državnog ureda za razvoj digitalnog društva. [↑](#footnote-ref-2)
3. U rad pod-formacija radne skupine G. 7 i u izradu stajališta, uključuju se, kao sunositelji, i druga tijela državne uprave u okviru svojih nadležnosti. Sunositeljima se određuju: Ministarstvo poljoprivrede, Ministarstvo unutarnjih poslova, Ministarstvo zdravstva, Ministarstvo graditeljstva i prostornog uređenja, Ministarstvo mora, prometa i infrastrukture, Ministarstvo rada i mirovinskog sustava, Ministarstvo zaštite okoliša i energetike i Državni zavod za mjeriteljstvo. U rad radne skupine G. 7 kao sunositelji se uključuju i druga tijela državne uprave kada to predmet rasprave zahtjeva. [↑](#footnote-ref-3)
4. Ministarstvo gospodarstva, poduzetništva i obrta sudjeluje u radu radne skupine u svim područjima vezanim za digitalne dosjee informatičkog društva. [↑](#footnote-ref-4)
5. Ministarstvo graditeljstva i prostornog uređenja sudjeluje u radu radne skupine u područjima vezanim za energetsku učinkovitost u zgradarstvu. [↑](#footnote-ref-5)